Vestnes

**Vestnes** er en kommune i Romsdal i Møre og Romsdal. Den grenser i øst mot Rauma, i sør mot Fjord og i sør og vest mot Ålesund. Nord for Moldefjorden ligger Molde kommune. Tettstedet Vestnes har  innbyggere per 1. januar .

## Navn
Navnet kommer trolig av gården Vestnes' beliggenhet på den vestlige siden av Tresfjorden. Gjermundnes ligger på den østlige side rett overfor. Nikolaus på Vestnes omtales i Sverres saga. Nikolaus var en «stormann», kanskje en høvding, og han fulgte med kong Sverre i kamp mot baglerne.

## Geografi

Kommunen deles i tre av to fjorder: i øst går den sørgående Tresfjorden, med administrasjonssenteret Helland på vestsiden, bygda Sylte (oftest kalt Tresfjord) i sør, og bygdene Vikebukt, Gjermundnes og Daugstad på umiddelbar østside. Lenger vest har den sørgående Tomrefjorden bygda Øverås i øst, Tomrefjord i sør og Fiksdal og Gjelsten i vest. Siste bygd mot Haram er Rekdal. Denne geografien er vist i kommunevåpenet «I raudt to gullspissar mot venstre». Midtspissen er Vestnes, og de to gullspissene mot venstre er Tresfjorden og Tomrefjorden. Tidligere var Tresfjord egen kommune. Kommunenavnet kommer av gården som lå på det vestre nes av Tresfjorden.

Bostedene er omkranset av Vestnesfjellene som i sør fortsettes av Sunnmørsalpene, deriblant Lauparen og Sandfjellet på hhv. 1434 og 1468 moh. Utstrakt nett med turstier og rustikke sætrer. I sør er Ørskogfjellet populært utfartsted for friluftsliv.

### Klima
Vestnes har temperert klima. Beliggenheten i vestavindsbeltet, Golfstrømmen og nærheten til havet gir milde vintre, med en normal middeltemperatur rundt 1&nbsp;°C i kaldeste måned på stedene nærmest sjøen. Indre og høyereliggende strøk har kaldere vintre. Om sommeren er august varmeste måned, med ca. 14&nbsp;°C.

Nedbørmengden ligger på mellom 1200 og 1500&nbsp;mm pr år. Nedbøren faller hele året, mest i september-desember.

Et litt spesielt fenomen, som Vestnes deler med mye av Møre og Romsdal, er tidvis svært høye vintertemperaturer på grunn av sørøstlige fønvinder. Middeltemperaturen 2. januar 2020 ved Tresfjordbrua var således +12,3&nbsp;°C.

## Befolkning

Tresfjord og Vestnes ble slått sammen til én kommune fra 1. januar 1964, befolkningstallene for 1865 til 1964 er summert.

## Næringsliv
Arbeidslivet domineres av jordbruk, en del maritim industri, båtbyggeri, turisme og omsorg. I Tomrefjord ligger skipsverftene VARD Langsten og Solstrand Verft. Aas Mekaniske Verksted og Vestnes Fjordhotell ligger på Helland. På Helland finner en Båtbyggermonumentet (1992, Ola Stavseng) som viser båtbyggeren Lars Hammeraas. Skorgenes industriområde ligger ved Tresfjorden, bl.a. med Møre og Romsdal Kornsilo, Straumen Bil og Kraftmontasje. I dag er båtbyggeriet Salthammer AS i drift i Remmemsvik.

## Politikk

#### Kommunestyrevalget 2023

#### Kommunestyrevalget 2019

## Skoler

Vestnes kommune har fire kommunale skoler og én privat barneskole. Helland skule ligger i kommunesentrumet Vestnes, og er en 1–10 skole med 380 elever. Også Tomrefjord skule er 1–10 en skole, mens Fiksdal skule og Tresfjord skule kun har barnetrinnet. Vike Montessoriskule (på Vikebukt) er basert på montessoripedagogikk, og ble stiftet i 2003 etter at den kommunale skolen ble nedlagt.

## Kirker i Vestnes
Vestnes kirke er fra 1872, beliggende i Helland sentrum på tuftene av en tidligere kirke. På Vike finner en Vike kirke. Tresfjord kirke (1828) er åttekantet med gammel altertavle. Fiksdal kirke (1866) er den fjerde i kommunen. 78,7 % av befolkningen i Vestnes er medlemmer av Den norske Kirke. Det er den nest laveste andelen blant kommunene i Møre og Romsdal etter Ulstein med 78,6 %.

## Kommunikasjoner
Bygdeveg fra Gjermundnes til Tresfjord ble bygd i perioden 1828 til 1835.

Gamlebrua gjennom Helland er fra 1844, erstattet med Straumsbrua i 1955 og Vestnesbrua i 1998. Turister *gikk* ofte ruta over Ørskogfjellet, men kunne fra 1908 benytte landets andre bilrute Ørskog-Vestnes (Elling Larsson, 1908).

I dag går Europavei 39 og Europavei 136 gjennom kommunen. E39 går fra Ørskogfjellet i sør til ferjeleiet mot Molde på Furneset, mens E136 går østover mot Åndalsnes. Fra Vestnes går riksvei 661 vestover langs sørsida av Romsdalsfjorden. Fra Sylte går Fv65 opp Kjersemdalen og over Vaksvikfjellet til Sunnmøre.

## Referanser




## Eksterne lenker
* 
* 
*  Historiske arkiv etter Vestnes kommune og Tresfjord kommune på Arkivportalen